མོ་ལྕུམ་དང་།ར་ལྕུམ་དཀར་མོ་འདི་ནི་སྤྱིར་ལོ་མས་ས་གཞི་མནན་པ་སོགས་ལྕུམ་ཆེན་གྱི་སྐྱེ་སྟངས་མཚུངས་ནའང་སྐྱེ་ས་ཅུང་མི་འདྲ་བ་འདི་ནི་ས་ཁོད་དམའ་ས་དང་།ནོར་ལྷས་སོགས་ཀྱི་འདབས་སུ་མཐོང་རྒྱུ་ཡོད་པ་མ་ཟད།འབྱེད་ཆོས་གཙོ་བོ་དེ་ནི་འདིའི་རིགས་ལ་ནམ་ཡང་སྡོང་པོ་ཁོག་ཕུད།མི་འབྱུང་བ་དེ་རེད།ད་དུང་འདབ་མ་དཀར་ཤས་དང་།ངར་བ་གཉོམ་པ་སོགས་ཀྱིས་འབྱེད་ཀྱང་རུང་བ་ཡིན།སྨན་དུ་གཏོང་རྒྱུ་ནི།ལྕུམ་རིགས་འདི་དག་གི་རྩ་བ་དེ་ཡིན་པ་རེད།དེ་ནི་སྟོན་ཁའི་དུས་སུ་འབྱུང་བ་དང་སྐྱེ་ཁམས་ཀྱི་ནུས་པ་རྣམས་ཐུར་དུ་བསྡུ་བའི་སྐབས་སུ་རྩ་བ་བཀོག་ནས་སྐེམས་པོ་བཟོ་ནས་སྨན་དུ་བཀོལ་བ་ཡིན།ཕན་ཡོན་ནི།ལྕུམ་རྩས་དུག་ཚད་སྣོད་ཚད་བད་ཀན་སྦྱོང་།།ཞེས་སོ།